คุณคะอยากทราบว่าหนูเป็นอะไรคะ ปัสสาวะบ่อยตั้งแต่เมื่อคืน เมื่อวานดื่มกาแฟเย็นไปแก้วนึงก่อนนอนอะค่ะเหมือนไปอ่านมาคาเฟอีนจะทำให้กระเพาะปัสสาวะบีบตัว ของหนูเฉลี่ยประมาณ30นาที-2ชั่วโมง แต่กลั้นได้ปกตินะคะแต่เหมือนมันครั้งละไม่เยอะมากอะค่ะกลางๆเหมือนปกติเลย ไม่ค่อยกินน้ำเท่าไหร่ค่ะก็คือถ้าหิวก็จะกิน ตอนเปิดเทอมก็กินน้ำปกติประมาณเกือบลิตรค่ะพอตื่นมาก็มีบ้างแต่ไม่บ่อยเท่าตอนกลางคืนค่ะ
สวัสดีค่ะ อาการปัสสาวะบ่อย อาจเกิดจาก-กระเพาะปัสสาวะอักเสบ เกิดจากการกลั้นปัสสาวะไว้นานๆ ทำให้ปัสสาวะที่มีเชื้อคั่งอยู่ในกระเพาะปัสสาวะนานจนเกิดการอักเสบติดเชื้อ ร่วมกับในผู้หญิงมีท่อปัสสาวะสั้นทำให้เชื้อจากภายนอกร่างกายเช่นเวลามีเพศสัมพันธ์ หรืออุจจาระ แล้วเชื้อผ่านเข้าไปยังท่อปัสสาวะขึ้นไปจนถึงกระเพาะปัสสาวะได้ มาด้วยปัสสาวะแสบขัด ปัสสาะบ่อยและไม่สุด หรือมีเลือดปน-กรวยไตอักเสบ อาการและสาเหตุคล้ายกระเพาะปัสสาวะอักเสบ แต่มักมีไข้ หนาวสั่นร่วมด้วย-นิ่วในทางเดินปัสสาวะ อาจมีปัสสาวะเป็นเลือด ปวดท้องร้าวลงขาได้-การติดเชื้อในท่อปัสสาวะจากโรคติดต่อทางเพศสัมพันธ์เช่นหนองใน-เบาหวาน มักมีปัสสาวะบ่อย หิวน้ำบ่อย กินจุ น้ำหนักลดแนะนำพบแพทย์เพื่อตรวจปัสสาวะยืนยันการวินิจฉัย หากมีการติดเชื้อควรได้รับยาฆ่าเชื้อ และกลับไปติดตามอาการในระหว่างนี้ งดการดื่มชา กาแฟ ซึ่งอาจกระตุ้นให้ปัสสาวะบ่อยมากขึ้น ดื่มน้ำสะอาดมากๆ ไม่กลั้นปัสสาวะ รับประทานยาแก้ปวด ยาแก้อักเสบที่ไม่ใช่สเตียรอยด์ได้ถ้าปวดหน่วงท้องน้อยร่วมด้วย พักผ่อน งดการมีเพศสัมพันธ์ไปก่อน